《杂述 其一》
清代·汪师韩

家无一棱田，田园复何忆。所忆湖水滨，遐阡连迩陌。

西风原上来，摇漾黄云色。有秋众言欢，吾亦易饱食。

何必亩南东，一一为我得。堤上寻酒垆，柳下钓新鲫。

此兴极不忘，嗟哉十年客。

作者简介：（1707—1774）浙江钱塘人，字韩门，又字抒怀，号上湖。雍正十一年进士。官编修、湖南学政。后主莲池书院讲席。少从方苞，得古文义法，中年以后一意穷经。有《观象居易传笺》、《诗学纂闻》、《上湖分类文编》、《理学权舆》等。